L’Ajuntament de Burjassot pren mesures davant l’activació de l’alerta roja
2025-07-24

L’Agència Estatal de Meteorologia (AEMET) i Emergències 112 de la Generalitat Valenciana han activat en la vesprada del dimecres 13 de novembre, l’alerta roja en tot el litoral nord de València, zona en la qual està situat el municipi de Burjassot. En conseqüència, i després d’una reunió d’urgència, l’Ajuntament de Burjassot adopta les següents mesures:

– Tancament, durant el dijous 14 de novembre, de totes les instal·lacions municipals.

– Es prega a la ciutadania no retirar les tanques dels carrers que es troben tancats, ja que és possible que estiguen obertes les trapes del clavegueram.

– Es prega evitar desplaçaments a peu o en vehicle, excepte per motius d’emergència.

– Es prega tindre la màxima prudència en les zones d’acumulació d’aigua de les parts més baixes del municipi.

– Davant qualsevol problema o emergència, aviseu a la Policia Local (Tel, 96 364 21 25 o 092) o al 112.
– Telèfon Brigada Municipal: 96 364 50 48.
– Telèfon Protecció Civil: 607 53 47 05.

Emergències 112 ha restringit el trànsit de vehicles privats, de manera que es prega a la ciutadania atendre este requeriment.